CELEX: 62009CA0392
Language: ro
Date: 2010-09-30 00:00:00
Title: Cauza C-392/09: Hotărârea Curții (Camera a treia) din 30 septembrie 2010 (cerere de pronunțare a unei hotărâri preliminare formulată de Baranya Megyei Bíróság — Republica Ungară) — Uszodaépítő Kft/APEH Központi Hivatal Hatósági Főosztály (A șasea directivă TVA — Directiva 2006/112/CE — Drept de deducere a taxei achitate în amonte — Nouă reglementare națională — Cerințe privind conținutul facturii — Aplicare cu efect retroactiv — Pierderea dreptului de deducere)

20.11.2010   
            
            
               RO
            
            
               Jurnalul Oficial al Uniunii Europene
            
            
               C 317/10
            
         Hotărârea Curții (Camera a treia) din 30 septembrie 2010 (cerere de pronunțare a unei hotărâri preliminare formulată de Baranya Megyei Bíróság — Republica Ungară) — Uszodaépítő Kft/APEH Központi Hivatal Hatósági Főosztály
   (Cauza C-392/09) (1)
   
   (A șasea directivă TVA - Directiva 2006/112/CE - Drept de deducere a taxei achitate în amonte - Nouă reglementare națională - Cerințe privind conținutul facturii - Aplicare cu efect retroactiv - Pierderea dreptului de deducere)
   2010/C 317/18
   Limba de procedură: maghiara
   
      Instanța de trimitere
   
   Baranya Megyei Bíróság
   
      Părțile din acțiunea principală
   
   
      Reclamantă: Uszodaépítő Kft
   
      Pârâtă: APEH Központi Hivatal Hatósági Főosztály
   
      Obiectul
   
   Interpretarea articolelor 17 și 20 din Directiva 77/388/CEE: A șasea directivă a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare (JO L 145, p. 1), precum și a principiilor generale de drept comunitar — Noua reglementare națională privind TVA-ul prin care se acordă contribuabililor dreptul de a opta pentru aplicarea acesteia, chiar cu efect retroactiv, în privința cauzelor aflate pe rol la data intrării sale în vigoare — Aplicare cu efect retroactiv, cu riscul pierderii dreptului de deducere, a noilor dispoziții referitoare la cerințele privind conținutul facturii
   
      Dispozitivul
   
   Articolele 167, 168 și 178 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretate în sensul că se opun aplicării retroactive a unei legislații naționale care, în cadrul unui regim de taxare inversă, condiționează deducerea taxei pe valoarea adăugată aferente unor lucrări de construcții de rectificarea facturilor referitoare la operațiunile respective și de depunerea unei declarații suplimentare rectificative, în condițiile în care autoritatea fiscală în cauză dispune de toate informațiile necesare pentru a stabili că persoana impozabilă este obligată la plata taxei pe valoarea adăugată în calitate de destinatar al operațiunilor respective și pentru a verifica cuantumul taxei deductibile.
   
      (1)  JO C 11, 16.1.2010